
ΑΠΟΦΑΣΕΙΣ 

Πραγματοποίηση υπερωριακής απασχόλησης 
έτους 2018 υπαλλήλων του Γενικού Οργανισμού 
Εγγείων Βελτιώσεων (ΓΟΕΒ) Ορεστιάδας. 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ 

ΤΟΥ ΓΕΝΙΚΟΥ ΟΡΓΑΝΙΣΜΟΥ ΕΓΓΕΙΩΝ 

ΒΕΛΤΙΩΣΕΩΝ (ΓΟΕΒ) ΟΡΕΣΤΙΑΔΑΣ 

(Αριθμ. συνεδρίασης 2, /14-03-2018 θέμα 8ο, 

αριθμ. έγκρισης Η-2150/21-03-2018 ΔΤΕ ΠΕ 

Έβρου) 

Έχοντας υπόψη: 

1 )Το ν. 4354/2015 και συγκεκριμένα το άρθρο 20, παρ. 1, 
σύμφωνα με το οποίο για τα ΝΠΙΔ, η υπερωριακή απα¬ 
σχόληση εγκρίνεται από το Διοικητικό τους Συμβούλιο 

2) Την υπ'αριθμ. 2/85127/0022/22-11-2012 Εγκύκλιο 
του Υπουργείου Οικονομικών με θέμα «Κοινοποίηση 
μισθολογικών διατάξεων» και ΑΔΑ: Β4Σ1Η-8Ξ6 για την 
περίπτωση 12 της υποπαραγράφου 1 της παραγράφου 
Γ του άρ. 1 του ν.4093/2012 

3) Την εισήγηση του Διευθυντή του Οργανισμού στο 
θέμα 8ο (Έγκριση υπερωριακής απασχόλησηςΤακτικού - 
Εποχικού προσωπικού έτους 2018) της 2ης Συνεδρίασης 
του ΔΣ στις 14-03-2018 και ιδίως το γεγονός ότι ο Γ.Ο.Ε.Β. 
Ορεστιάδας έχει σαν δραστηριότητα την διαχείριση μέ¬ 
ρους του υδατικού δυναμικού της περιοχής, και ειδικό¬ 
τερα αυτού που προορίζεται για την αγροτική άρδευση 
καθώς και σε ορισμένες περιπτώσεις της αποστράγγισης 
της περιοχής. Το νερό για αρδευτικές ανάγκες εξυπηρε¬ 
τεί έκταση περίπου 210.000 στρεμμάτων. Επιπλέον, σε 
κάποιες περιοχές είναι υπεύθυνος και για τα αρδευτικά 
δίκτυα και αρδευτικά κανάλια. Η λειτουργία των αρδευ¬ 
τικών αντλιοστασίων πραγματοποιείται συνήθως έξι (6) 
ημέρεςτην εβδομάδα και τα Σάββατα, ενώ η λειτουργία 
των γεωτρήσεων μπορεί να γίνει επτά (7) ημέρες την 
εβδομάδα και όλο το 24ωρο. Επιπλέον, θα πρέπει να συ¬ 
νυπολογίσουμε και τη λειτουργία των στραγγιστικών 
αντλιοστασίων που χρησιμοποιούνται για την αποφυγή 
πλημμυρικών φαινομένων και η λειτουργία τους μπορεί 
να χρειαστεί οποιαδήποτε στιγμή του έτους. 

Για την εύρυθμη λειτουργία λοιπόν του Οργανισμού 
οι Εποχικοί Υπάλληλοι απαιτείται πολλές φορές να ερ¬ 
γάζονται απογεύματα, Σάββατα, Κυριακές και αργίες. 


4) Το άρθρο 20 του ν.4024/2011 «Υπερωριακή Εργα¬ 
σία». 

5) Το άρθρο 176 του ν. 4261/2014 «Τροποποιήσεις του 
ν. 4024/2011» 

6) Το άρθρο 29 του ΚΕΥ του Οργανισμού «Αποδοχές 
τακτικού προσωπικού». 

7) Το άρθρο 30 του ΚΕΥ του Οργανισμού «Αποδοχές 
επί συμβάσει προσωπικού» και άρθρο 32 «Ωράριο ερ¬ 
γασίας» (ΦΕΚ Β'2592/25-09-2012). 

8) Την εγγεγραμμένη πίστωση στον υπό εκτέλεση 
Προϋπολογισμό του ΓΟΕΒ Ορεστιάδας Οικονομικού 
Έτους 2018. 

9) Το γεγονός ότι η απόφαση αυτή δε συνεπάγεται 
επιβάρυνση του κρατικού προϋπολογισμού καθώς οι 
πόροι των ΟΕΒ προέρχονται από ανταποδοτικές εισφο¬ 
ρές των ωφελουμένων (άρθρο 15 του ν.δ. 3881/1958 
«Περί Έργων Εγγείων Βελτιώσεων») έπειτα από διαλογική 
συζήτηση ομόφωνα αποφασίζει: 

α) Την πραγματοποίηση υπερωριακής απασχόλησης 
εντός του 2018, σύμφωνα με το άρ. 20 του ν. 4354/2015 
όπως ισχύει. 

Ειδικότερα, η υπερωριακή απασχόληση, πέραν των 
ωρών της υποχρεωτικής εργασίας, αφορά για το χρονικό 
διάστημα έως 31-12-2018 σε: 

I) Απογευματινή εργασία για εξήντα τρεις (63) εποχι¬ 
κούς υπαλλήλους και πέντε χιλιάδες (5000) ώρες συνο¬ 
λικά κατ’ ανώτατο όριο, οι οποίες κατανέμονται σε χίλιες 
οκτακόσιες (1800) ώρες για το Ά εξάμηνο και τρεις χιλιά¬ 
δες διακόσιες (3200) ώρες για το Β Εξάμηνο. 

II) Εργασία κατά τις Κυριακές ή εξαιρέσιμες για εξήντα 
τρεις (63) εποχικούς υπαλλήλους του ΓΟΕΒ Ορεστιάδας 
και δύο χιλιάδες εννιακόσιες σαράντα (2940) ώρες συνο¬ 
λικά κατ’ ανώτατο όριο, οι οποίες κατανέμονται σε χίλιες 
τετρακόσιες σαράντα (1440) ώρες για το Ά εξάμηνο και 
χίλιες πεντακόσιες (1500) ώρες για το Β Εξάμηνο. 

III) Εργασία κατά τις Κυριακές ή εξαιρέσιμες για πέ¬ 
ντε (5) τακτικούς υπαλλήλους του ΓΟΕΒ Ορεστιάδας 
και επτακόσιες είκοσι (720) ώρες συνολικά κατ' ανώτα¬ 
το όριο, οι οποίες κατανέμονται σε διακόσιες σαράντα 
(240) ώρες για το Ά εξάμηνο και τετρακόσιες ογδόντα 
(480) ώρες για το Β Εξάμηνο. 

β) Αρμόδιο όργανο για την αναγκαιότητα πραγμα¬ 
τοποίησης υπερωριακής απασχόλησης στις επιμέρους 

οργανικές μονάδες καθίσταται ο Διευθυντής κατόπιν 
ενημέρωσής του απ' τους οικείους Προϊσταμένους και 
για την παρακολούθηση της υλοποίησής της, εντός των 
ορίων του εγκεκριμένου προϋπολογισμού έτους 2018, 
το οικονομικό τμήμα του Οργανισμού. 


Η απόφαση αυτή να δημοσιευθεί στην Εφημερίδα της 
Κυβερνήσεως. 


Ορεστιάδα, 14 Μαρτίου 2018 
Ο Πρόεδρος 

ΠΑΝΑΓΙΩΤΗΣ ΜΠΑΞΕΒΑΝΙΔΗΣ 

